แนวโน้ม SET ไซด์เวย์ รอผลประชุมเฟด-พลังงานหนุน
เล็ง SET เช้าไซด์เวย์ นักลงทุนรอผลประชุมเฟดการปรับขึ้นอัตราดอกเบี้ย และมีแรงหนุนจากกลุ่มพลังงานหลังราคาน้ำมันดีดตัวขึ้นกว่า 1% ให้แนวรับที่ 1,640 จุด และ 1,635 จุด แนวต้าน 1,660-1,665 จุด
เล็ง SET เช้าไซด์เวย์ นักลงทุนรอผลประชุมเฟดการปรับขึ้นอัตราดอกเบี้ย และมีแรงหนุนจากกลุ่มพลังงานหลังราคาน้ำมันดีดตัวขึ้นกว่า 1% ให้แนวรับที่ 1,640 จุด และ 1,635 จุด แนวต้าน 1,660-1,665 จุด
15 ก.ย. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ทิศทางดัชนีตลาดหุ้นไทยวันนี้แกว่งไซด์เวย์ โดยแรงกดดันจากการปรับขึ้นอัตราดอกเบี้ยของธนาคารกลางสหรัฐ (เฟด) ในสัปดาห์หน้าปรับตัวลดลง ซึ่งนักลงทุนให้น้ำหนักการปรับขึ้นดอกเบี้ยมาอยู่ที่ระดับ 0.75% มากขึ้น จากวานนี้ที่ให้น้ำหนักที่ระดับ 1.00% หลังจากตัวของดัชนีราคาผู้ผลิต (PPI) ซึ่งเป็นมาตรวัดเงินเฟ้อจากการใช้จ่ายของผู้ผลิตของสหรัฐที่ออกมาชะลอตัวลดลง
นอกจากนี้จะมีแรงหนุนเข้ามาบ้างจากกลุ่มพลังงาน และกลุ่มที่ได้ประโยชน์จากราคาน้ำมันที่ดีดตัวขึ้นมากว่า 1% แต่อย่างไรก็ตามภาพระยะยาวการปรับตัวขึ้นของราคาน้ำมันแรงๆ เป็นไปได้ยากแล้ว เนื่องจากนักลงทุนให้น้ำหนักของการชะลอตัวของเศรษฐกิจมากกว่า จะส่งผลให้ราคาน้ำมันพักฐานและซึมตัวลงต่อได้ พร้อมให้แนวรับที่ 1,640 จุด และ 1,635 จุด แนวต้าน 1,660-1,665 จุด